 NA MWANDISHI WETU NAIBU Rais Rigathi Gachagua amesema anaamini Wakenya wengi wanaunga mkono mikakati ya Rais William Ruto kuikomboa Kenya kiuchumi iache kutegemea madeni. Kwenye hotuba aliyoitoa leo Alhamisi akiwa katika uwanja wa Moi katika Kaunti ya Embu wakati wa sherehe za Madaraka, Bw Gachagua amewataka Wakenya wapuuze “propaganda zinazoenezwa na wapinzani wetu.” “Ninataka kukuhimiza Mheshimiwa Rais uendelee kuwahudumia Wakenya kwa kujitolea. Sote tunajua vyombo vya habari vinaeneza propaganda na hiyo si ajabu kwetu kwa sababu viliegemea upande wa Azimio,” amedai Gachagua kwenye hotuba aliyoitoa kabla ya kumkaribisha Rais Ruto kulihutubia taifa. Muungano wa Azimio La Umoja-One Kenya unaongozwa na Raila Odinga ambaye alikuwa mpinzani mkuu wa Rais Ruto kwenye uchaguzi mkuu wa Agosti 9, 2022. Muungano huo umetangaza wazi kwamba unapinga Mswada wa Fedha wa 2023 ukidai unaongezea wananchi mzigo wa ushuru. Mfumko wa bei za bidhaa za kimsingi kama unga wa ugali na sukari unashuhudiwa kote nchini. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  